18. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΑΙΔΕΙΑΣ Αριθ. 79259 της 8/20 Ιουν. 1967 (ΦΕΚ  Β΄ 405) Περί συνθέσεως Διοικητικού Συμβουλίου Εθνικού Θεάτρου. Έχοντες υπόψη το άρθρ. 2 του Α.Ν. 4/1967 ως αντικατεστάθη υπό του άρθρ. 1 του Α.Ν. 19/1967, αποφασίζομεν: Το υπό του άρθρ. μόνου του Νόμ. 3167/55 προβλεπόμενον Διοικητικόν Συμβούλιον του Εθνικού Θεάτρου απαρτίζεται εξ επτά μελών διοριζομένων μετά των αναπληρωτών των επί τριετεί θητεία δι’ αποφάσεως του Υπουργού Εθνικής Παιδείας και Θρησκευμάτων, δημοσιευομένης δια της Εφημερίδος της Κυβερνήσεως. Δια της αυτής αποφάσεως ορίζεται ο Πρόεδρος και Αντιπρόεδρος αυτού. Μέλη του Διοικητικού Συμβουλίου διορίζονται δια της ως άνω αποφάσεως πρόσωπα ανωτέρας μορφώσεως και γνωστού προς το θέατρον ενδιαφέροντος. Δια της αυτής αποφάσεως ορίζεται ο Πρόεδρος και ο Αντιπρόεδρος του Συμβουλίου, το οποίον ευρίσκεται εν απαρτία παρόντων πέντε τουλάχιστον εκ των μελών αυτού, εν οις απαραιτήτως ο Πρόεδρος ή ο Αντιπρόεδρος, αι δε αποφάσεις αυτού λαμβάνονται κατά πλειοψηφίαν των παρόντων μελών. 